31982L0475
L 213/27
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
ДИРЕКТИВА НА КОМИСИЯТА
от 23 юни 1982 година
относно определяне на категориите съставки, които могат да бъдат използвани за етикетирането на комбинирани храни за домашни любимци
(82/475/ЕИО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Директива 79/373/ЕИО на Съвета от 2 април 1979 г. относно търговията с комбинирани фуражи (1), последно изменена с Директива 80/695/ЕИО на Комисията (2), и по-специално член 10, буква б) от нея,
като има предвид, че горепосочената директива предвижда държавите-членки да могат да изискват или разрешават декларирането на съставките, използвани в производството на комбинирани фуражи; като има предвид, че до приемането на разпоредби на Общността, държавите-членки могат да разрешат декларирането на съставките да се замени с декларирането на категории, обхващащи няколко съставки;
като има предвид, че националните разпоредби на някои държави-членки позволяват групирането на съставките в различни категории; като има предвид, че следва да се предвидят идентични разпоредби относно класифицирането, за да се улесни търговията между държавите-членки;
като има предвид, че тези правила трябва да се прилагат само спрямо комбинираните храни за домашни любимци;
като има предвид, че правилата, свързани с етикетирането на комбинирани храни, трябва преди всичко да осигуряват достатъчно данни за потребителите на продуктите;
като има предвид, че дадена категория може да бъде посочена само когато използваната съставка или съставки отговарят на дефиницията за съответната категория;
като има предвид, че по аналогия с разпоредбите, предвидени за декларирането на съставки, трябва да бъде представен списъкът с категории, в зависимост от разпоредбите, предвидени от държавите-членки, чрез посочване на наличното количество от всяка категория или по низходящ ред в пропорция спрямо теглото в тези комбинирани храни;
като има предвид, че въпреки това е невъзможно да се създадат категории, обхващащи всички съставки на посочените комбинирани храни; като има предвид, че следователно производителят трябва допълнително да посочи всяка съставка, която не принадлежи на нито една от категориите в приложението;
като има предвид, че мерките, посочени в настоящата директива са в съответствие със становището на Постоянния комитет по храните за животни,
ПРИЕ НАСТОЯЩАТА ДИРЕКИВА:
Член 1
В съответствие с член 5, параграф 7 от Директива 79/373/ЕИО, когато националните разпоредби на държавите-членки предвиждат, че посочването на съставките може да се замени с посочване на категории, обхващащи няколко съставки, само категории, изброени в приложението, могат да се посочват върху опаковката, кашона или етикета на комбинираните храни за домашни любимци.
Член 2
Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива, най-късно до 1 януари 1985 г. Те незабавно информират Комисията за това.
Член 3
Адресати на настоящата директива са държавите-членки.
Съставено в Брюксел на 23 юни 1982 година.